|  |  |
| --- | --- |
| Til parterne på vedlagte høringsliste | 2. februar 2026 |

# Høring over vejledning til lægerne om medicinsk cannabis samt et kort patientresumé heraf (pixiudgave)

# Lægemiddelstyrelsen sender hermed følgende materiale i ekstern høring:

# Vejledning til lægerne om medicinsk cannabis, og

# Kort patientresumé/pixiudgave af vejledningen til lægerne

Med lov nr. 429 af 26. maj 2025 blev forsøgsordningen om medicinsk cannabis pr. 1. januar 2026 gjort permanent. I samme forbindelse blev der indgået en politisk aftale, som betyder, at Lægemiddelstyrelsen bl.a. skal opdatere vejledningen til lægerne om medicinsk cannabis og lave et kort patientresumé heraf (pixiudgave).

*Vejledningen til lægerne om medicinsk cannabis* er derfor blevet opdateret med følgende:

1. Generelle opdateringer.

Der er bl.a. foretaget opdateringer i forhold til den viden, der under forsøgsperioden er fremkommet om medicinsk cannabis. Der er også foretaget en række sproglige justeringer og generelle opdateringer.

1. Oplysninger om indløste recepter i forsøgsordningen.

Vejledningen er blevet opdateret med oplysninger vedr. antal indløste recepter i forsøgsordningen og indikationerne på recepterne.

1. Opdateringer vedr. bivirkningsindberetninger.

Vejledningen er blevet opdateret med oplysninger om indberetninger om formodede bivirkninger under forsøgsordningen.

De foreslåede ændringer fremgår med rettelsesmarkeringer. Vejledningen forventes at træde i kraft medio marts 2026.

Desuden vedlægges et kort patientresumé (pixiudgave) af ovenstående vejledning.

Lægemiddelstyrelsen anmoder om eventuelle bemærkninger til materialet senest den 4. marts 2026. Bemærkninger bedes sendt til [dkma@dkma.dk](mailto:dkma@dkma.dk) og sah@dkma.dk. Eventuelle spørgsmål kan rettes til undertegnede (tlf. 93590221/mail [sah@dkma.dk](mailto:sah@dkma.dk)).

Venlig hilsen

Sanne Have

Juridisk Chefkonsulent