Information til brugeren af medicinsk cannabis

Introduktion til medicinsk cannabis

Medicinsk cannabis er en type lægemiddel, der indeholder stoffer fra cannabisplanten. Det kan bruges for at lindre ved forskellige sygdomme og smerter.

Hvem kan medicinsk cannabis være relevant for:

Hvis anden medicin ikke har hjulpet, kan medicinsk cannabis være en mulig behandling for dig, hvis du oplever:

* Nervesmerter
* Smerter pga. kræft
* Smerter og spasticitet ved multipel sklerose
* Smerter ved rygmarvsskade
* Kvalme og opkastning efter kemoterapi

Før du begynder at tage medicinsk cannabis

Det er vigtigt at tale med din læge, før du begynder at tage medicinsk cannabis. Du må ikke tage medicinsk cannabis, hvis:

* Du har kendt allergi over for det
* Du har svært nedsat lever- eller nyrefunktion
* Du har eller har haft psykiske problemer i form af depression, skizofreni, andre tilstande med hallucinationer eller vrangforestillinger, svær personlighedsforstyrrelse eller tidligere selvmordsforsøg.
* Du ammer

Advarsler og forsigtighedsregler

* Medicinsk cannabis skal ikke bruges under graviditet
* Det kan være afhængighedsskabende
* Det kan påvirke dit hjerte og blodtryk
* Du skal ikke drikke alkohol
* Vær forsigtig med at indtage anden sløvende medicin f.eks. sovemedicin og beroligende medicin, da medicinsk cannabis kan forstærke denne effekt.
* I forhold til regler for bilkørsel ved brug af medicinsk cannabis, se Styrelsen for Patientsikkerheds ”Vejledning om helbredskrav til kørekort” her: https://stps.dk/sundhedsfaglig/koerekort-og-helbredskrav

Sådan tager du medicinsk cannabis

* Følg altid din læges anvisninger
* Læs oplysningerne på doseringsetiketten
* Rygning af cannabis frarådes på grund af risikoen for påvirkning af lunger og luftveje.

Bivirkninger

Medicinsk cannabis kan give bivirkninger, såsom:

* Træthed, hovedpine, svimmelhed, nedsat hukommelse
* Kvalme, opkast og diarré
* Psykiske problemer (angst, depression)
* Synsforstyrrelser (sløret syn, dobbeltsyn)
* Hjertebanken, svedtendens

Hvis du oplever bivirkninger

* Tal med din læge eller apotekspersonalet
* Du kan også indberette bivirkninger til Lægemiddelstyrelsen via deres websted (www.meldenbivirkning.dk) eller adresse
* Dette gælder også mulige bivirkninger, som ikke er nævnt i denne information

Husk

* Medicinsk cannabis skal kun bruges under lægens opsyn
* Du skal altid følge din læges anvisninger
* Hvis du har spørgsmål eller bekymringer, skal du tale med din læge eller apotekspersonalet

Yderligere information kan findes i ”Vejledning om lægers behandling af patienter med medicinsk cannabis omfattet af ordningen med medicinsk cannabis” på [link til den kommende reviderede vejledning].